Αίτηση για χορήγηση Άδειας στην ελληνική γλώσσα, σύμφωνα με το Έντυπο Αίτησης που καθορίζεται στο παράρτημα 1 του Κανονισμού Αδειών( ΥΑ Δ2/16570/2005, ΦΕΚ Β 1306), όπως ισχύει.
Υπογράφεται από το νόμιμο εκπρόσωπο του νομικού προσώπου και πρέπει να περιλαμβάνει κατ ελάχιστον τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών Δ2/16570/05 (ΦΕΚ Β 1306),όπως ισχύει.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι νομικό πρόσωπο, με τη μορφή ανώνυμης εταιρείας ή άλλης αντίστοιχης μορφής, εφόσον το νομικό πρόσωπο εδρεύει σε κράτος - μέλος της Ευρωπαϊκής Ένωσης.».
Ο αιτών (Νομικό Πρόσωπο) οφείλει να διαθέτει κατάλληλους για την αποθήκευση αργού πετρελαίου και Πετρελαιοειδών Προϊόντων αποθηκευτικούς χώρους, σε σχέση με τους οποίους έχουν εκδοθεί και ισχύουν οι αναγκαίες για τη νόμιμη λειτουργία τους άδειες. Οι αποθηκευτικοί χώροι θα πρέπει να είναι ιδιόκτητοι ή μισθωμένοι ή να έχουν παραχωρηθεί κατ αποκλειστική χρήση.
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (Φ.Ε.Κ. Α 230) όπως ισχύει.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας που απαιτείται για την εμπορία των προϊόντων διύλισης και αργού πετρελαίου στην εγχώρια αγορά.
Η οργανωτική και διοικητική δομή του νομικού προσώπου.
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Το πλέον πρόσφατο κωδικοποιημένο καταστατικό του νομικού προσώπου θεωρημένο από την αρμόδια αρχή.
ΦΕΚ περί σύστασης και τροποποιήσεων του καταστατικού του νομικού προσώπου.
ΦΕΚ συγκρότησης Δ.Σ. του νομικού προσώπου και εκπροσώπησης αυτού
ΦΕΚ πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Αντίγραφα ποινικών μητρώων των μελών του Δ.Σ. του νομικού προσώπου και των νομίμων εκπροσώπων αυτού
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου
Ασφαλιστική ενημερότητα eΕΦΚΑ του νομικού προσώπου.
Αποτελέσματα χρήσεως και ισολογισμοί των τριών τελευταίων οικονομικών ετών.
Χρονοδιάγραμμα αδειοδοτικής διαδικασίας, κατασκευής, εκτέλεσης δοκιμών και αναμενόμενης έναρξης εμπορικής λειτουργίας του διυλιστηρίου.
Συνοπτική παρουσίαση του επιχειρηματικού σχεδίου του νομικού προσώπου στο οποίο αφορά η αίτηση για τα επόμενα δέκα χρόνια.
Σχεδιασμός για την εκπλήρωση των υποχρεώσεων τήρησης αποθεμάτων ασφαλείας, σύμφωνα με το άρθρο 12 του Ν. 3054/2002, καθώς και σχετικά με τους όρους πρόσβασης τρίτων στους αποθηκευτικούς χώρους του αιτούντος υπό τις προϋποθέσεις του άρθρου 10 του Ν. 3054/2002.
Υπεύθυνη δήλωση του νόμιμου εκπροσώπου του νομικού προσώπου, νομίμως θεωρημένη, για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή
Δελτία ταυτότητας ή διαβατηρίων των μελών του Δ.Σ. του νομικού προσώπου και των νομίμων εκπροσώπων αυτού
Κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος.
Ο εκπρόσωπος του αιτούντος δηλώνει την ύπαρξη ή μη δεσμών ή συμμετοχών του αιτούντος σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητά του εντός Ελλάδας
Σε περίπτωση που δεν έχει εκδοθεί ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας.
Κατατίθενται αντίγραφα των ποινικών μητρώων των μελών του Διοικητικού Συμβουλίου του νομικού προσώπου και των νομίμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης
Κατατίθεται αντίγραφο φορολογικής ενημερότητας σε ισχύ εκδοθέν από την Ανεξάρτητη Αρχή Δημοσίων Εσόδων.
Κατατίθεται αντίγραφο ασφαλιστικής ενημερότητας σε ισχύ εκδοθέν από τον Ηλεκτρονικό Εθνικό Φορέα Κοινωνικής Ασφάλισης.
Κατατίθενται αποτελέσματα χρήσεως και ισολογισμοί των τριών τελευταίων οικονομικών ετών, συνοδευόμενοι από τις αντίστοιχες εκθέσεις ορκωτών λογιστών και τα σχετικά πιστοποιητικά ελέγχου, καθώς και αντίγραφα των εκθέσεων πεπραγμένων, εφόσον αυτά υφίστανται.
(α) Λεπτομερή τεχνική περιγραφή του έργου κατά την κατασκευή και λειτουργία αυτού. (β) Την αναμενόμενη τεχνική διάρκεια ζωής του έργου. (γ) Εκτιμώμενο προγραμματισμό λειτουργίας του διυλιστηρίου, ιδίως σε σχέση με την εξασφάλιση προμήθειας αργού πετρελαίου, την παραγωγή πετρελαιοειδών προϊόντων ανά κατηγορία και είδος προϊόντος καθώς και την παραγωγή λιπαντικών ή άλλων προϊόντων. (δ) Προτεινόμενη θέση των εγκαταστάσεων διύλισης και των αποθηκευτικών χώρων του διυλιστηρίου καθώς και των εγκαταστάσεων εφοδιασμού του διυλιστηρίου με αργό πετρέλαιο και διακίνησης των παραγόμενων πετρελαιοειδών προϊόντων συνοδευόμενα από: (i) Χάρτες και σχεδιαγράμματα που επαρκούν για τον προσδιορισμό της ακριβούς θέσης των ανωτέρω εγκαταστάσεων. (ii) Στοιχεία που τεκμηριώνουν τη διαθεσιμότητα κατάλληλης έκτασης για την κατασκευή και ασφαλή λειτουργία των εγκαταστάσεων. (ε) Προσδοκώμενη αγορά για την πώληση των παραγόμενων προϊόντων. (στ) Προκαταρκτική εκτίμηση των περιβαλλοντικών επιπτώσεων από την κατασκευή και λειτουργία του διυλιστηρίου. (ζ)Περιγραφή των προτεινόμενων μέτρων ασφαλείας (η) Εκτίμηση του κόστους επένδυσης (θ) Εκτιμώμενο κόστος παραγωγής πετρελαιοειδών ή άλλων προϊόντων.
(α) Προτεινόμενη δομή του κεφαλαίου για την κατασκευή των εγκαταστάσεων και προβλεπόμενος τρόπος και πηγές χρηματοδότησης του έργου. (β) Ετήσιες προβλέψεις κόστους λειτουργίας, ταξινομημένου σε σταθερό και μεταβλητό κόστος, και εσόδων :από πωλήσεις, με αναφορά των παραδοχών στις οποίες βασίζονται τα παρεχόμενα στοιχεία. (γ) Χρηματοοικονομικός προγραμματισμός για το έργο που θα παρέχει την προβλεπόμενη ταμειακή ροή αναλυμένη στις κύριες κατηγορίες εισροών και εκροών κατά τη διάρκεια είτε: (i) της περιόδου χρηματοδοτήσεως, είτε (ii) της τεχνικής διάρκειας ζωής του έργου, εάν είναι μακρύτερη. (δ) Αναλυτικά στοιχεία για τις σημαντικού ύψους αναμενόμενες μεταγενέστερες εκροές κεφαλαίων συμπεριλαμβανομένων και εκροών για την αποξήλωση των εγκαταστάσεων και την αποκατάσταση του εδάφους.
Αναζητούνται αντίγραφα των Δελτίων Ταυτότητας ή κατατίθενται αντίγραφα των Διαβατηρίων των μελών του Διοικητικού Συμβουλίου του νομικού προσώπου και των νόμιμων εκπροσώπων του προκειμένου η αδειοδοτούσα αρχή να αναζητήσει αυτεπάγγελτα τα ποινικά μητρώα τους. Στην περίπτωση προσκόμισης διαβατηρίων, πρέπει να σημειώνονται επιπλέον τα ονόματα των γονέων του φυσικού προσώπου Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Η απόφαση χορήγησης άδειας διύλισης αναρτάται στο Διαύγεια.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Ο αιτών τη χορήγηση άδειάς διύλισης υποβάλλει έντυπη αίτηση σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", νομίμως υπογεγραμμένη, συνοδευόμενη από φάκελο με τα απαιτούμενα κατά την ως άνω απόφαση δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή μπορεί να αποστείλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του Υπουργείου.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας (Μητρώο Αιτήσεων Αδειών Διύλισης), με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 2 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας Διύλισης.
Σε περίπτωση που η αίτηση δεν συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης, ενημερώνει εγγράφως τον αιτούντα τάσσοντας προθεσμία 15 ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη- απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών, εκδίδεται διοικητική πράξη-απόφαση χορήγησης άδειας Διύλισης.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Η απόφαση χορήγησης άδειας Διύλισης αναρτάται στο Διαύγεια.
Παραλαβή της αίτησης για χορήγηση άδειας διύλισης
Δημοσίευση στο Μητρώο των Αιτήσεων Αδειών Διύλισης
Αξιολόγηση τυχόν υποβληθησών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά